Melanezia

I Melanezia dia iray amin' ny vondro-nosy telo lehibe ao amin' ny Ôseana Pasifika, izay mamorona an' i Ôseania. Toherin' ny mpahay jeôgrafia sasany ity famondronana ara-jeôgrafia ity, nefa ampiasaina matetika izany mbamin' ny firenena voakasika. Avy amin' ny teny grika hoe μέλας / mélas, "mainty", sy ny hoe  νῆσος / nễsos, "nosy", ny anarana hoe Melanezia, ka midika hoe "nosy mainty".

 Fitsinjaràm-paritra ara-pôlitika 

 Ny tantaran' ny fitsinjaràm-paritra 
Taorian' ny fandehanan' i Jules Dumont d'Urville tany amin' ny faritr' i Melanezia hamantatra ny zava-misy any dia nanao soso-kevitra tamin' ny Société de géograophie tao Paris izy tamin' ny taona 1831 momba ny fandaminana vaovao an' i Pasifika ho faritra efatra, dia:

 i Pôlinezia (midika hoe "nosy maro"),
 i Melanezia ("nosy mainty"),
 i Mikrônezia ("nosy kely") ary
 i Malezia (izay nesorina taty aoriana tsy ho ao amin' ny kôntinentan' i Ôseania).

 I Melanezia araka ny mahazatra 
vignette|343x343px|Sarin-tany maneho  ny faritr' i Melanezia
I Melanezia, araka ny famaritana mahazatra, dia miendrika reni-tsipika ao avaratra sy avaratra-atsinanan' i Aostralia sy ao atsimon' i Mikrônezia. Heverina fa anisan' i Melanezia ireto firenena na fanjakana na fizaràn-tany manaraka ireto:

 ny vonddro-nosy Fijy (Fiji / Fidji);
 i Kaledônia Vaovao;
 ny Vondro-nosy Sôlômôna,
 i Vanoato,
 i Ginea Vaovao izay mizara roa: i Papoazia-Ginea-Vaovao sy i Ginea Vaovao Andrefana (izay an' i Indônezia sy mizara faritany roa: Papoazia sy Papoazia Andrefana).

Ireo firenena sy fanjakana ary fizaràn-tany ireo dia tsy mandrafitra vondrona ara-pôlitika ranoray. 

Ampiasaina amin' ny haifiteny ny teny hoe "melaneziana" amin' ny fitenenenana hoe "fiteny mezô-melaneziana", izay manondro zana-bondrona iray ao amin' ny sampam-piteny ôseanianan' ny fianakaviam-piteny aostrôneziana, ampiasaina ao Papoazia-Ginea-Vaovao sy ao amin' ny vondro-nosy Sôlômôna.
vignette|282x282px|Sarin-tany maneho ny fizaràm-paritr' i Ôseania.

 Jereo koa 

 Indônezia
Melaneziana (vahoaka)
Fiteny melaneziana
Fizaràm-paritra any Ôseania:

 Mikrônezia
 Melanezia
 Pôlinezia
 Aostralazia

sokajy:Melanezia